Вазгайла

**Вазгайла** (*Вазкайла*, *Вязгайла*, *Вяжгайла*), **Вазгал** (*Вазгала*, *Вазгел*, *Вайзгел*, *Вайжгел*) — мужчынскае імя і вытворнае ад яго прозьвішча **Вазгела**.

## Паходжаньне

Ваза або Воза (Waso, Woso) і Гайла або Гала (Gailo, Galo) — імёны германскага паходжаньня. Іменная аснова вас- (вос-, вес-) (імёны ліцьвінаў Васбут, Вазгір, Важгін; германскія імёны Wospot, Wasger, Wesikin) паходзіць ад стараверхненямецкага hwas 'востры, завостраны' або wasjan 'квітнець', а аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) — ад гоцкага і бургундзкага gails 'жвавы, свавольны, ганарысты'.

У Польшчы адзначалася імя Восгал: *In Cramkovo… Andreas Vosgal mansum liber* (1494 год).

Варыянты імя ў гістарычных крыніцах: *Wasgalo conucho Vilnensi* (31 ліпеня 1433 году); *Vasgalo procuratoree, [[Гінівіл (імя)|Gyniwilo]] konucho Wilnensibus* (9 чэрвеня 1434 году); *Пану Вазкгаилу в Судеревех землица татиная Некрашова*, *у Ковеньскои волости под Вешомъ земля Вазкгаилова*, *у Вилкомирскои волости. Вазкгаилу озеро Преподы на Немецкои граници*, *земля Вазкгаилова* (1440—1492 гады); *Вежкгайло… [[Радунь]]цы* (1444 год); *намесник, воеводы полоцкого, Вежкгаило* (25 чэрвеня 1447 — 17 лютага 1459 году); *domino Wasgal* (14 студзеня 1459 году); *praesentibus testibus strenuis [[Таўцівіл (імя)|Towthwyl]] et Wesgal, dominis Tholthvil et Vasgal* (1461 год); *земля пустовщина дати Миновъщина у Новъгородскомъ повете Везкгаилу* (12 красавіка 1456 году); *Juracha Wazgielowicz* (10 ліпеня 1490 году); *с Вежкгаиломъ Ивашковичомъ* (каля 1492 году); *Анъдреи Вазкаило, сынъ его Семенъ* (каля 1492 году); *въ бояр… в [[Гінтаўт|Кинътовта]] Вожъкгаиловича* (2 ліпеня 1493 году); *наместъникъ нашъ виленскии Мишъко Вежъкгаиловичъ* (9 лістапада 1506 году); *dominis… Nicolao Wyeszgal* (11 сакавіка 1523 году); *Viesgal, decanus Vilnensis* (1524 год); *князя Миколая Вежкгаиловича, бискупа киевъского* (8 красавіка 1527 году); *Вежкгаило Вишневичъ*, *Якубъ Возкгаловичъ* (1528 год); *у Муснекелях пустовщины: Вежкгайловщина* (сьнежань 1534 году); *зятя Балтромея Вежкгеловича* (1567 год); *Wazgiełło* (*Wozgiełło*, 1756 год); *Maciej Wozgało* (1772 год); *Adam Ignacy Wazgielewicz* (1801 год); *Krystyna Waszgieło* (1824 год).

## Носьбіты
* Вазгайла — літоўскі баярын, які атрымаў наданьні ад вялікага князя Казімера
* Андрэй Вазкайла — смаленскі баярын, які ўпамінаецца каля 1492 году
* Пацавічы Вяжгайлавіча — румшыскія баяры, якія ўпамінаюцца ў 1514 годзе
* Мішка Вяжкойлавіч — віленскі баярын, які ўпамінаецца ў 1514 годзе
* Вяжгайла Вішневіч — рудамінскі баярын, які ўпамінаецца ў попісе войска Вялікага Княства Літоўскага 1528 году
* Якуб Вазгалавіч — вялёнскі баярын, які ўпамінаецца ў попісе войска ВКЛ 1528 году
* Станіслаў Мацеевіч Вайжгелавіч — расенскі зямянін, які ўпамінаецца ў 1583 годзе
* Лаўрын Мацеевіч Вайзгеловіч — расенскі зямянін, які ўпамінаецца ў 1595 годзе

Вазгеловічы (Wozgiełowicz) гербу Лебедзь — літоўскі шляхецкі род.

Вэжгайлы (Weżgajło) — літоўскі шляхецкі род.

Вазгелы (Wazgiełło) гербу Вадвіч — шляхецкі род Рэчы Паспалітай.

Вяжгайлы (Wieżgajło) — шляхецкі род Рэчы Паспалітай з Кіеўскага ваяводзтва.

На гістарычнай Меншчыне існуе вёска Вазгелы.

## Глядзіце таксама
* Ваз
* Гайла

## Крыніцы

Катэгорыя:Мужчынскія імёны